
Probabil că mulţi dintre voi aţi citit cartea Apocalipsei şi profeţiile cu privire la răul 
Eufrat şi viitorul război mondial numit "Armaghedon ". In afară de aceasta există 
mai mulţi părinţi înduhovniciţi care luminaţi de harul lui Dumnezeu au făcut 
tâlcuiri la Apocalipsă descoperind multe dintre tainele cuprinse în versetele din 
'Apocalipsă". Unul dintre aceşti minunaţi părinţi este Cuviosul Părinte Paisie 
Aghioritul, un monah aghiorit cu viaţă sfântă care a vieţuit în Sfântul Munte Athos. 
Mulţi pelerini care l-au vizitat pe Părintele Paisie l-au întrebat despre ce va fi în 
vremurile de pe urmă dacă noi trăim acele vremuri, cele scrise la Apocalipsă, 
cerându-i sfatul şi în multe alte probleme cu care se confruntau. Părintele fiind un 
adevărat trăitor întru Hristos, nu o dată, a răspuns nedumeririlor celor ce-l căutau 
pentru sfat. Aceste îndrumări ale părintelui fiind descoperite de la Duhul Sfânt sunt 
de un real folos duhovnicesc. Unele dintre acestea s-au tipărit în cărţi care apoi au 
fost publicate iar altele s-au transmis de la un credincios la altul prin viu grai. 

In cele ce urmează vom reda câteva profeţii ale părintelui Paisie, dar înainte de 
aceasta vom încerca se dezbatem un alt eveniment care este strâns legat de ceea ce a 
profeţit părintele. 

Mai exact despre ce este vorba.. ..In Turcia de mai mulţi ani a fost pus în aplicare 
proiectul Anatoliei de Sud-Est(GAP). Acest proiect îşi propune să transforme 
radical condiţiile în aceasta regiune, prin crearea unui vast sistem de irigare. Este 
printre cele mai mari proiecte din Europa si unul dintre cele mai importante din 
lume. GAP acoperă 13 proiecte incluzând 22 de baraje, 19 hidro centrale 
electrice de-a lungul Eufratului dar si de-a lungul Tigrului plus un canal de 
irigare lung de 630 de kilometri. în afară de asta, proiectul mai cuprinde 
investiţii în infrastructura rural şi urbană, agricultură, transporturi, industrie, 
educaţie, sănătate, locuinţe şi turism. 



SITUAŢIA DEZVOLTĂRII ENERGIEI HIDRO SI IRIGAŢIILOR IN REGIUNEA GAP (2000) 

Capacitate (MW) 4,490 898 1,947 

Producţia de energie (GWh/yr) 16,704 3,286 7,119 

Suprafaţa irigata (ha) 212,197 159,147 1,428,656 

Număr baraje 12 2 8 

Număr hidrocentrale 6 2 10 

Statistici conform: romturkonline.com 

Iniţial finalizarea proiectului era programată pentru anul 2005, dar lipsa de 
fonduri la care s-au adăugat o serie de probleme apărute pe parcurs au întârziat 
finalizarea, termenul fiind prelungit până în anul 2010. Proiectul a provocat mai 
multe neînţelegeri cu cele două state vecine ale Turciei, Siria şi Irak. Printre 
aceste neînţelegeri cea mai accentuată este reducerea fluxului de apă, râurile 
Tigru şi Eufrat fiind importante surse de apă pentru cele două state. în ianuarie 
1990 lucrările demarate de turci au redus cu 75% fluxul de apă pentru cele două 
state. Astfel, Irakul şi Siria au semnat un protocol cu Turcia care să le garanteze 
un minim de debit de 654 de metri cubi pe secundă. Totuşi până în momentul de 
faţă guvernele celor două state şi-au exprimat rezeva cu privire la proiectul GAP. 
Banca Mondială a refuzat să acorde fonduri pentru acest proiect până ce Turcia 
îşi va soluţiona neînţelegerile cu Siria şi Irak. Cu toate acestea proiectul s-a 
bucurat de sprijin financiar din partea marilor corporaţii turceşti. La final va fi 
posibila irigarea unei suprafeţe de 1.7 milioane hectare şi generarea unei energii 
hidroelectrice 27 miliarde kwh/an cu o capacitate instalata de peste 7460MW. 
Terenul total care trebuie irigat corespunde la 20% din totalul terenului irigabil 
din punct de vedere economic al tarii in timp ce producţia anuala de energie 
constituie 22% din potenţialul hidro-ener getic al Turciei. Potrivit previziunilor, 
la terminarea proiectelor de irigaţii, creşterea producţiei va fi de 90% la grâu, 
43% la orz, 600% la bumbac, 700% la tomate, 250% la linte si 167% la vegetale. 
In prezent proiectul este finalizat în proporţie de 70%, urmând ca în 2010 să fie 
gata. 

Se mai crede şi faptul că numele de Eufrat provine din persana veche Ufratu sau din 
avestană *hu-perethuua, însemnând "potrivit pentru traversat" (din hu-, însemnând 
"bun", şi peretu, însemnând "vad" ) - conform Wikipedia. 

Să vedem acum ce spune Părintele Paisie Aghioritul: 

"Când veţi auzi că apele Eufratului sunt îngrădite de turci în susul lor cu un 
baraj şi sunt folosite pentru irigare, să ştiţi atunci că deja suntem în proces de 
pregătire a acelui mare război şi astfel se deschide drumul pentru armata de 
două sute milioane de oameni a răsăritului, precum spune Apocalipsa. Printre 



pregătiri va şi aceasta: va trebui să sece râul Eufrat ca să poată trece o armată 
numeroasă. La o adică, zâmbi Stareţul, dacă două sute de milioane de chinezi, 
ajungând aici, vor bea câte o cană de apă, îl vor usca pe loc! Mi s-a spus că 
armata Chinei numără acum două sute de milioane de ostaşi, adică acel număr 
concret despre care scrie Sfântul Ioan în Apocalipă. Chinezii pregătesc chiar şi 
un drum pe care îl numesc "miracolul epocii", cu lăţimea unui rând de o mie de 
ostaşi aliniaţi. Acest drum deja e construit până la hotarele Indiei. E nevoie, de 
fapt, de multă atenţie şi luciditate ca să deosebim semnele vremurilor, căci într- 
un fel sau altul, se întâmplă că cei care nu se îngrijesc de curăţenia inimilor lor să 
nu le deosebească şi să greşească. Să presupunem că cineva ştie că, pentru 
venirea unei armate multimilionare, trebuie să se usuce râul Eufrat. Dacă însă va 
aştepta o minune: de exemplu, să apară o crăpătura care să înghită toată apa, va 
greşi, pentru că nu s-a îngrijit ca, prin curăţenia inimii sale, să "pătrundă în 
spiritul" Scripturii. 

(din cartea "Stareţii despre vremurile din urmă ") 

"Turcii ne vor lovi dar Grecia nu va suferi prea mult. Nu va trece mult timp 
după atacul turcilor si rusii îi vor lovi pe turci si îi vor căsăpi. Asa cum rupi o 
coală de hârtie tot asa va fi sfâşiată Turcia. O treime din turci vor fi ucişi, o 
treime se vor încrestina, si o treime va merge în adâncurile Asiei. Folosirea 
apelor Eufratului de către turci pentru irigaţii va fi o preînstiintare ca a început 
pregătirea marelui război care va urma. După destrămarea Turciei, Rusia, va 
continua războiul până va ajunge în Golful Persic si îsi va opri trupele lângă 
Ierusalim. Atunci puterile occidentale îi vor soma pe ruşi si le vor da 6 luni. 
Rusia însă nu-si va retrage trupele si atunci puterile occidentale vor începe să 
aducă trupe pentru ai ataca pe ruşi. 

Războiul care va izbucni va fi mondial si in cele din urmă vor pierde rusii. Se va 
vărsa mult sânge. Marile oraşe vor deveni ruine. Dar noi, grecii, nu vom participa 
la acest război. Toţi cei din jurul nostru se vor sfâşia unii pe alţii, însă noi vom sta 
de-o parte. " 

(din cartea "Cuviosul Paisie Aghioritul - Mărturii ale închinătorilor", Nicolae Zurnazoglu) 

în continuare urmează un text mai amplu ce cuprinde câteva profeţii ale Părintelui 
Paisie Aghioritul precum şi modul în care trebuie să ne raportăm la profeţiile 
sfinţilor: 

Odată un frate evlavios a hotărât să dea la o parte ruşinea şi să îi pună Stareţului cele 
mai grele întrebări. Aşadar, el a întrebat despre tema eshatologică. In acel timp se 
vorbea mult despre antihrist, se editau multe cărţi şi era o încurcătură nemaipomenită. 
Din fericire, pe atunci Stareţul a scris broşura "Semnele vremurilor" şi a explicat 
starea lucrurilor, altfel şi astăzi, mulţi ar fi fost dezorientaţi 

Pentru început el 1-a sfătuit pe frate să nu se ocupe prea mult de problemele 
eshatologice, deoarece dacă - să zicem - îl va lovi o maşină şi va muri, atunci pentru el 
de acum s-a săvârşit a Doua Venire. Ulterior, deoarece fratele era bine informat - şi, 
fireşte, cu bune intenţii -, pe parcursul discuţiilor, continua să vorbească despre 
evenimentele înfricoşătoare care îl aşteaptă în viitor, într-un fel îngrozind 
interlocutorii. Stareţul, cu toate că fratele nu i-a spus nimic în prealabil, a zis: 

Fii atent şi nu speria oamenii! 

Referindu-se la cele două pascalii, a spus că aceasta s-a întâmplat în anul 1912, 
când a fost eliberată Macedonia. Despre anumite proorocii a spus că felul în care 
acestea ni se transmit e legat de grave dificultăţi - ele se păstrează oral s-au pe foi 
semişterse. De aceea deseori sunt şterse sau încurcate. 

In curând au venit şi alţi vizitatori şi, spre deziluzia, fratelui au schimbat tema 
discuţiei. Totuşi, Stareţul a reuşit să spună unele lucruri despre turci. 

- Mulţi greci se tem de turci, deoarece populaţia lor e mai numeroasă cu multe 
milioane. De fapt, aceasta nu are nici o importanţă. Important e că ajutorul lui 
Dumnezeu vine la cel drept. 

Duşmanii noştri o păţesc precum lupii. Lupul, apropiindu-se de o turmă de oi, se 
apropie încetişor, ca să nu fie simţit. Şi, cu toate că este sălbatic şi puternic, dar, 
fiindcă îşi simte vina, se teme chiar şi de lătratul unui căţeluş şi o ia la sănătoasa. 
Simţul vinei îl face să se teamă chiar şi de lătratul unui câine mic şi neputincios. 
Acelaşi lucru se întâmplă şi cu turcii. Şi aceştia îşi simt vina. Se tem, deoarece nu 
au dreptate, iar în război morala decăzută şi vina sunt cei mai mari duşmani. El 
chiar a spus că turcii, cu toate acestea, au puţine unităţi militare. Şi, în final a 
adăugat: - Turcii poartă coliva (pentru pomenire) în glugi. 
Ostaşul grec, dacă se va feri puţin de hulire şi amoralitate, nu se va teme de 
nimic. îmi amintesc cum în anul 1940 gloanţele goneau după hulitori şi amorali 
ca după şerpi: când vânătorul observă un şarpe, neavând o ţintă mai bună, îl 
ocheşte fără de greş, pentru că acesta atrage glontele. 

Astfel Turcia va fi divizată într-un mod "nobil". 



Fratele 1-a întrebat pe Stareţ despre evenimentele din Serbia şi, printre altele, acela a 
spus: 

- Europenii acum, de dragul turcilor, fac independente regiunile populate de 
musulmani (Bosnia şi Herţegovina). Dar văd că Turcia va fi divizată într-un mod 
nobil: se vor răscula kurzii şi armenii şi europenii vor cere independenţa acestor 
popoare. Ii vor zice atunci Turciei: v-am făcut un serviciu acolo, acum în acelaşi 
mod trebuie să obţină independenţa kurzii şi armenii. Astfel Turcia va fi 
împărţită într-un mod "nobil". 

Sfântul Arsenie le spunea credincioşilor din Farasa că şi-au pierdut patria, dar în 
curând o vor primi înapoi. 

Un medic la întrebat pe Stareţ: 

- Părinte, vor mai fi războaie mari? - Ce întrebi fiule? Nici nu- ţi închipui ce va 
fi! 

Turcia se va ruina "va veni timpul când o vor păţi. Kurzii şi armenii vor crea 
state proprii şi vor primi independenţa. Alte popoare mici, deoarece nu respectă 
normele internaţionale, vor fi asimiliate de cele mari într-un mod civilizat. Iar 
nouă, elenilor, ni se va da Oraşul (Constantinopol) nu pentru că cineva ne va 
îndrăgi, ci pentru că vom da dovadă de reţinere. Da, vom primi oraşul înapoi. 

A 

In timpul procesiunii Drumului Crucii, Mijlocitoarea noastră, în 1992, sublocotenentul 
V.T. din Ioanina ţinea umbrela deasupra icoanei Panaghiei. Când mergeam, eu eram 
în dreapta lui, iar în stânga era Stareţul, care înntr-un moment dat i-a spus ofiţerului: 

- Hai, roagă-te binişor şi vei fi stegar când vom intra în Oraş (Constantinopol). Şi 

adresându-mi-se mie, a zis: 

Ai auzit ce am spus? 

Da, Părinte, am auzit. Amin, i-am răspuns. 

Atunci el a zâmbit şi a rostit obişnuitul său: 

A! (Bine, anume aşa!) 

Peste o zi am coborât în chilia lui şi l-am întrebat referitor la Oraş. Şi el mi-a spus: 

- Vom lua Constantinopolul, însă nu noi. Noi, din cauza degradării tineretului, nu 
suntem în stare să facem aceasta. Insă Dumnezeu va face astfel încât alţii vor 
cucerii Oraşul şi ni-1 vor da nouă, ca o soluţie e propriei lor probleme. 




Odată am coborât la Stareţ şi l-am găsit tulburat şi indispus. M-a servit şi deodată mi-a 
zis: 

- Au venit aici nişte inşi care au început să spună ca va fi război, şi turcii vor 
intra în Grecia şi ne vor alunga şase mile până la Corint (explicând greşit, cu 
cugetul lor stricat, proorocia sfinţitului mucenic, prooroc şi întocmai cu apostolii 
Cosma Etolul - 1714 -1779) 

Atunci i-am luat în primire şi le-am spus că duşmanul cel mai rău al elinilor e 
aceea că nişte elini, asemeni vouă, trâmbiţează în toată lumea că, în caz de 
război, turcii ne vor alunga până la Corint, deoarece, când va începe războiul, 
duhul tuturor va fi înfrânt şi ostaşii de bună voie se vor retrage până la Corint. 
Totodată, chiar dacă ar fi adevărat, despre aceasta nu ar trebui să se vorbească. 
Cu atât mai mult când nu e adevărat. Şi iarăşi vă repet: nu vorbiţi nicăieri 
despre aceasta, pentru că veţi face un rău mai mare decât multe divizii turceşti. 

Le-am spus aceasta şi ei mi-au cerut să le explic, cu toate că niciodată n-am vrut 
să vorbesc despre proorociri, că acele şase mile despre care vorbeşte Sfântul 
Cosma sunt şase mile pe întinderea mării. Această temă care, în ultimul timp, este 
mărul discordiei între noi şi Turcia va constitui motivul din cauza căruia ne vom 
"încăreia". însă ei nu vor intra în Grecia: vor înainta numai aceste şase mile şi, 
conform proorociilor, asupra lor va veni o urgie dinspre nord şi "nu va rămâne 
nimic în picioare". O treime de turci va fi ucisă, o treime se va încreştina, iar 
ceilalţi vor pleca în adâncul Asiei. Turcii nu ne vor face nici un rău. Vor nimici 
doar unele lucruri fără de importanţă şi mânia Domnului va veni peste ei . 
Am auzit ce au spus ei şi m-am indispus. Nu puteam să cred că înşişi grecii, 
răspândind asemenea lucruri în timp de pace, le vor face turcilor un serviciu atât 
de mare. De asemenea, au început să mă convingă că spusele Sfântului Cosma - " 



va veni atunci când vor veni împreună două pascalii ", acum, când învierea a 
coincis cu Bunavestire şi iarna a trecut asemeni verii - înseamnă că turcii vor 
năvăli asupra Eladei (Greciei). 

Nu toţi, părinte, am devenit prooroci şi cu mintea noastră explicăm lucrurile cum 
ne vine. Şi aici am fost nevoit să le spun că Sfântul Cosma, spunând "va veni 
atunci", nu îi avea în vedere pe turci. Subînţelegea că atunci va veni libertatea 
pentru oamenii din ţările nordice. Şi, într-adevăr, anul acesta, după atâţia ani, s- 
au deschis frontierele şi ei pot comunica liberi cu patria lor. 

Părinte am văzut că aceşti oameni aduc mari daune, explicând lucrurile cu mintea lor 
săracă. Şi, mai mult decât atât, transmit şi altora scornirile lor. 

Astăzi a citi proorociile e ca şi cum ai citi un ziar - într-atât de limpede e scris totul. 
Cugetul îmi spune că se vor desfăşura multe evenimente: ruşii vor ocupa Turcia, 
iar Turcia va dispărea de pe hartă, pentru că o treime de turci se vor creştina, o 
treime va pieri şi o treime va lua calea Mesopotamiei. Orientul Mijlociu va 
deveni arenă a unor războaie cu participarea ruşilor. Mult sânge se va varsă. 
Chiar şi chinezii vor trece râul Eufrat cu o armată de 200.000.000 şi vor ajunge 
până la Ierusalim. Drept semn caracteristic al apropierii acestor evenimente va 
servi distrugerea moscheii lui Omar, deoarece nimicirea ei va însemna începutul 
lucrărilor de reconstrire a templului lui Solomon, care s-a aflat exact pe acel loc. 
La Constantinopol va fi un mare război între ruşi şi europeni şi se va vărsa mult 
sânge. Grecia, în acest război, nu va fi pe primele roluri, însă ei i se va da 
Constantinopolul nu pentru că ruşii vor avea un respect adânc faţă de noi, ci 
pentru că nu se va găsi o soluţie mai bună; totodată, ei nu vor fi forţaţi de 
circumstanţe grele. Oraşul va fi dat armatei greceşti, înainte va aceasta să 
reuşească să ajungă acolo. Evreii, având puterea şi ajutorul conducerii europene, 
se vor obrăznici, îşi vor arăta neruşinarea şi mândria şi vor face tot posibilul pentru 
a conduce Europa. Atunci şi două treimi din evrei se vor creştina. 
Din păcate, astăzi, în teologie îşi croiesc drum oameni care nu au nimic în comun 
cu Biserica, care filozofează absolut lumeşte, spun diferite lucruri ciudate şi 
săvârşesc acţiuni nepermise cu scopul de a îndepărta, prin poziţia lor, creştinii de la 
credinţa. 

Astfel au procedat şi ruşii când vroiau să introducă comunismul în ţara lor. Iată 
ce făceau ei. Unii preoţi şi teologi nedrepţi, după ce au intrat în partidul lor - şi 
"erau deja una cu el" - au început să învinuiască Biserica şi permanent să 
vorbească împotriva ei. în felul acesta otrăveau poporul, căci el nu putea să 
înţeleagă rolul acestor teologi. Apoi luau unul dintre preoţii lor credincioşi, foarte 
gras din cauza vreunei boli, găseau vreun băieţel cerşetor, îi puneau alături pe un 
afiş şi scriau sub imagine: "Iată cum trăieşte Biserica şi cât de nenorocit e 
poporul". De asemenea, puneau fotografia reşedinţei patriarhului, aşternută cu 
covoare, bogat mobilată ş. a. m. d., alături de baraca vreunui cerşetor (asemeni 



ţiganilor noştri) şi spuneau: "Vedeţi luxul popilor şi mizeria cetăţeanului rus". 
Astfel, puţin câte puţin, le-a reuşit să otrăvească poporul şi să-1 îndepărteze de la 
menirea sa. Şi după ce poporul s-a devorat unul pe altul, au intrat aceia şi, după 
cum ştim, au împins Rusia cu 500 de ani în urmă şi au lăsat-o pe jumătate 
moartă, ucigând milioane de creştini ruşi. 

Ei vor face multe intrigi, dar, prin prigoana care va urma, creştinismul se va uni 
cu desăvârşire. însă nu aşa cum vor cei care prin uneltiri organizează unirea 
mondială a Bisericilor, vrând să aibă în frunte o singură conducere religioasă. Se 
va uni, pentru că, în situaţia creată, se va face despărţirea oilor de capre. Fiecare 
oaie se va strădui să fie alături de o altă oaie şi atunci se va realiza în faptă 
zicerea "o turmă şi un păstor". înţelegi? Vedem că într-o anumită măsură aceasta 
deja se realizează: creştinii au început să simtă că se află într-o atmosferă 
nesănătoasă, se străduiesc să evite situaţiile critice şi vin cu miile la mănăstiri şi 
biserici. In curând veţi vedea că în oraş există două feluri de oameni: cei care vor 
duce o viaţă desfrânată, departe de Hristos, şi restul, care vor veni la privegheri 
şi în locurile de închinare. Nu va exista ca acum, o pătură medie. 

Să pătrundem în duhul Scripturii 

In vara anului 1987 l-am întrebat pe Stareţ despre viitorul război mondial numit 
"Armaghedon", despre care vorbesc Scripturile. Cu ardoare părintească mi-a 
comunicat diverse informaţi. Şi chiar a dorit să-mi descopere nişte semne 
anumite care ne vor convinge că într-adevăr facem parte din generaţia 
Armaghedonului. 

Aşadar, el a spus: 

"Când veţi auzi că apele Eufratului sunt îngrădite de turci în susul lor cu un 
baraj şi sunt folosite pentru irigare, să ştiţi atunci că deja suntem în proces de 
pregătire a acelui mare război şi astfel se deschide drumul pentru armata de 
două sute milioane de oameni a răsăritului, precum spune Apocalipsa. Printre 
pregătiri va şi aceasta: va trebui să sece râul Eufrat ca să poată trece o armată 
numeroasă. La o adică, zâmbi Stareţul, dacă două sute de milioane de chinezi, 
ajungând aici, vor bea câte o cană de apă, îl vor usca pe loc! Mi s-a spus că 
armata Chinei numără acum două sute de milioane de ostaşi, adică acel număr 
concret despre care scrie Sfântul Ioan în Apocalipă. Chinezii pregătesc chiar şi 
un drum pe care îl numesc "miracolul epocii", cu lăţimea unui rând de o mie de 
ostaşi aliniaţi. Acest drum deja e construit până la hotarele Indiei. E nevoie, de 
fapt, de multă atenţie şi luciditate ca să deosebim semnele vremurilor, căci într- 
un fel sau altul, se întâmplă că cei care nu se îngrijesc de curăţenia inimilor lor să 
nu le deosebească şi să greşească. Să presupunem că cineva ştie că, pentru 
venirea unei armate multimilionare, trebuie să se usuce râul Eufrat. Dacă însă va 
aştepta o minune: de exemplu, să apară o crăpătura care să înghită toată apa, va 
greşi, pentru că nu s-a îngrijit ca, prin curăţenia inimii sale, să "pătrundă în 



spiritul" Scripturii. Cam aşa a fost şi în cazul Cernobâlului. Sfântul Ioan 
Teologul, în Apocalipă, spune că a văzut o stea care cade din cer otrăvind apele şi 
oamenii. Cei care mai aşteaptă să cadă din cer o stea se află în rătăcire şi nu-şi 
dau seama că aceasta deja s-a întâmplat. In Rusia cuvântul Cernobâl are 
semnificaţia de pelin şi noi observăm că s-a produs o mare pagubă cu timpul se va 
amplifica şi mai mult". 

(din cartea "Stareţii despre vremurile din urmă ") 
http://vestitorul.blogspot.com/2009/06/profetiile-parintelui-paisie-si.html 



